《南归海上访友》
元代·吕诚

北风吹雁渡江烟，访旧东吴晚泊船。野水似龙争入海，大星如泊独当天。

羌村梦寐青灯下，蜀道间关白发年。兵革漂流无倚著，眇余何处赋归田。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。